b'\n_START_ARTICLE_\nMiniDisc\n_START_PARAGRAPH_\nMiniDisc \xe2\x80\x93 magnetinis optinis diskas, naudojamas kaip kei\xc4\x8diama i\xc5\xa1orin\xc4\x97 duomen\xc5\xb3 laikmena, talpinanti 60, 74 arba 80 min. skaitmeninio garso \xc4\xafra\xc5\xa1o trukm\xc4\x97s. Mini diskas laikomas 68\xc3\x9772\xc3\x975 mm matmen\xc5\xb3 kaset\xc4\x97je pana\xc5\xa1iai kaip ir 3,5 coli\xc5\xb3 diskelis. Audio mini diskus galima perra\xc5\xa1yti daugyb\xc4\x99 kart\xc5\xb3, pasak \xe2\x80\x9eSony\xe2\x80\x9c, net iki 1 mln. kart\xc5\xb3._NEWLINE_Naudoja MD ATRAC garso signal\xc5\xb3 suspaudimo b\xc5\xabd\xc4\x85, tuo tarpu kompaktinis diskas (CD) naudoja 16 bit\xc5\xb3 PCM. Perdavimo greitis (bitrate) standartiniame re\xc5\xbeime siekia 292 kbit/s ir naudoja 2 kanal\xc5\xb3 stereofonin\xc4\xaf kodavim\xc4\x85.\n_START_SECTION_\nIstorija\n_START_PARAGRAPH_\nPirmieji mini diskai pasirod\xc4\x97 1992 m. Juos suk\xc5\xabr\xc4\x97 \xe2\x80\x9eSony\xe2\x80\x9c korporacija. 1993 m. \xe2\x80\x9eSony\xe2\x80\x9c pristat\xc4\x97 MD Data format\xc4\x85, kuriame buvo galima saugoti ir kitokio tipo duomenis, ta\xc4\x8diau formatas nebuvo populiarus d\xc4\x97l prasto suderinamumo \xe2\x80\x93 MD Data duomen\xc5\xb3 negalima buvo \xc4\xafra\xc5\xa1yti \xc4\xaf audio mini diskus. 1997 m. buvo pristatytas MD-Data2 formatas, talpinantis 650 MB duomen\xc5\xb3. 2004 m. buvo pristatytas Hi-MD formatas, kurio talpa 1 GB, jame tilpdavo iki 45 val. trukm\xc4\x97s audio \xc4\xafra\xc5\xa1o.'